**DECIZIA ETAPEI DE ÎNCADRARE**

**Nr. 208**

Ca urmare a solicitării de emitere a acordului de mediu adresate de **COMUNA PRUNIȘOR**, cu sediul în comuna Prunișor, sat Prunișor, județul Mehedinţi, prin primar Covlea Nandi, înregistrată la APM Mehedinti cu nr. 13180 din 23.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.10.2017, că proiectul ”**Modernizare drumuri de interes local, comuna Prunișor, județul Mehedin**ți”, propus a fi amplasat în intravilanul și extravilanul comunei Prunișor, satele Zegaia, Fîntîna Domnească, Cervenița, Lumnic, Prunișor, județul Mehedinți, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

1. ***proiectul se încadrează în prevederile Hotărârii Guvernului nr. 445/2009***, anexa nr.2: la pct.*13.a:) “Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*.......,
2. ***mărimea/descrierea proiectului:*** Lungimea totală a drumurilor studiate este de 8520 m și se regăsesc in inventarul bunurilor ce aparțin domeniului public. Drumurile comunale și ulițele ce fac obiectul prezentului proiect sunt distribuite astfel:

|  |  |  |
| --- | --- | --- |
| ***NR.CRT.*** | ***Date de identificare*** | ***Lung.***  ***proiectata***  ***[m]*** |
|
| *01* | *DS 556 - ZEGAIA* | *456* |
| *02* | *DS 441 - ZEGAIA* | *680* |
| *03* | *DC 19 – GUTU* | *1180* |
| *04* | *DS 173- FANTANA DOMNEASCA* | *704* |
| *05* | *DS 134 – FANTANA DOMNEASCA* | *428* |
| *06* | *DS 55 – FANTANA DOMNEASCA* | *304* |
| *07* | *DS 54 – FANTANA DOMNEASCA* | *500* |
| *08* | *DS 439 – CERVENITA* | *92* |
| *09* | *DS 440 - CERVENITA* | *72* |
| *10* | *DS 605 - CERVENITA* | *233* |
| *11* | *DS 617 - CERVENITA* | *433* |
| *12* | *DS 670 - CERVENITA* | *77* |
| *13* | *DC 21 - LUMNIC* | *64* |
| *14* | *DC 384 – LUMNIC* | *306* |
| *15* | *DC 346 - LUMNIC* | *247* |
| *16* | *DC 66 - LUMNIC* | *996* |
| *17* | *DC 214 - LUMNIC* | *135* |
| *18* | *DC 318 - LUMNIC* | *150* |
| *19* | *DC 213 - LUMNIC* | *148* |
| *20* | *DS 508 - PRUNISOR* | *238* |
| *21* | *DS 291 – PRUNISOR* | *164* |
| *22* | *DS 434 - PRUNISOR* | *259* |
| *23* | *DS 597 - PRUNISOR* | *302* |
| *24* | *DS 137 - PRUNISOR* | *352* |

Bilanțul teritorial:

* Suprafata totala este de 85200 mp, din care:
* Intravilan - 69160mp
* Extravilan – 16040mp

*VARIANTA CONSTRUCTIVĂ DE REALIZARE*

* + strat de forma din balast - grosime 30,0 cm;
  + strat de baza din piatra sparta pentru drumuri - grosime de 12,0 cm;
  + nisip – grosime de 7 cm
  + strat de legatura din beton asfaltin BAD 20 in grosime de 6,0 cm;
  + strat de uzura din beton asfaltic BA 16 grosime 4,0 cm.

**Dispozitive de asigurarea scurgerii apelor**

Scurgerea apelor se va realiza in sens transversal prin panta carosabila si apoi longitudinal prin santuri si rigole, podete.

Au fost proiectate 40 de podețe cu diamentrul Ǿ = 600

1. ***utilizarea resurselor naturale***: necesarul de balast, piatră spartă și nisip de sorturi diferite se vor asigura de la agenții economici autorizați pentru activitatea de extracție a agregatelor minerale;
2. ***deșeuri generate pe amplasament:*** deșeurile rezultate la implementarea proiectului sunt reprezentate de pamânt excavat, resturi de materiale de constructive si deseuri menajere produse de personalul santierului
3. ***emisiile poluante, inclusiv zgomotul și alte surse de disconfort:***

**- Emisii aer:** pe perioada executiei datorita miscarilor de pamant se vor semnala emisii importante de praf si noxe de la gazele de esapament.

*-* **Emisii apa:** în perioada de execuție a lucrărilor de modernizare a drumurilor sursele posibile de poluarea apei sunt datorate manipulării și punerii în operă a materialelor de construcții ( beton, bitum, agregate, etc.) sau pierderi accidentale de combustibili, uleiuri de la utilajele șantierului.

*-***Emisii sol**: sursele posibile de poluare a solului si subsolului sunt in principal urmatoarele:

* *scurgeri accidentale de combustibil si lubrefianti provenite de la utilaje*;
* *excavatii realizate*;
* *deseuri solide*

- **Poluarea sonoră**: sursele de zgomot sunt reprezentate de: traficul autovehicolelor si utilajele folosite la amenajarea drumurilor

**g)** ***risc scăzut de accident datorită tehnologiilor utilizate*** - nu se folosesc substanțe poluante;

***h)*** ***utilizarea existentă a terenului***: terenul pe care se va realiza proiectul propus este situat in intravilanul și extravilanul comunei Prunișor aparține domeniului public al comunei Prunișor, conform CU, zonă drumuri publice de interes local, rețele de utilități;

**i) *relativa abundență a resurselor naturale din zonă,*** calitatea și capacitatea regenerativă a acestora: nu este cazul.

**j)** ***capacitatea de absorbtie a mediului:*** nu este cazul

**k)** ***zonele de protectie speciala***: amplasamentul pe care urmeaza sa se realizeze proiectul se afla in afara oricarei arii naturale protejate conform Punctului de Vedere nr.961/23.10.2017, emis de Biroul Calitatea Factorilor de Mediu din cadrul APM Mehedinti;

**m)** ***ariile in care standardele de calitate a mediului stabilite de legislația în vigoare au fost deja depășite***: nu este cazul;

***n) peisajele cu semnificatie istorica, culturala si arheologica***: nu este cazul;

**o)** ***extinderea impactului***: local, numai in zona de lucru, pe perioada de executie;

**p*) natura transfrontiera a impact*ului**: prin localizarea sa proiectul nu produce impact de natura transfrontiera;

**r)** ***mărimea și complexitatea impactului***: zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

**s)** ***probabilitatea impactului***: impactul asupra populației este unul benefic și contribuie la dezvoltarea economică a localității;

**t*) durata, frecvența și reversibilitatea impactului***: redusa, proiectul propus se va derula pe o perioadă de 12 luni ;

**u) cumularea cu alte proiecte**: nu este cazul;

**v)** ***observații din partea publicului***: pe timpul derularii procedurii nu s-au primit observatii din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:** nu este cazul

***Realizarea acestui proiect se va face cu respectarea următoarelor condiții*:**

1. pentru factor de mediu **apă:**
   * in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;
   * se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;
   * se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;
2. pentru factor de mediu **aer:**
   * folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;
   * transportul de materiale se va face pe trasee optime;
   * sa se asigure masuri si dotari speciale pentru izolarea si protectia fonica a surselor generatoare de zgomot si vibratii;
   * utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;
3. pentru factor de mediu **sol:**

* se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deseuri, pana la ridicarea lor de catre societatea de salubrizare autorizata;
* pe perioada de executie a lucrarilor se vor lua toate masurile care se impun pentru evitarea contaminarii solului cu produse petroliere, provenite de la utilajele tehnologice;
* in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;
* după executarea lucrărilor de investiții zonele afectate vor fi renaturalizate. Se va nivela cu pământ vegetal și se va înierba

1. **pentru protecția așezărilor umane**: lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora
2. **gestiunea deșeurilor de pe amplasament:** deșeurile rezultate in urma implementării proiectului sunt tehnoogice și menajere

* deșeurile inerte provind din volumul total de pamânt excavat pentru aducerea platformei drumului la parametrii este pământ rezultat din compensările in profil longitudinal;
* deșeurile de materiale de construcție vor fi eliminate de către firma constructoare, iar deseurile din activitatea de service se vor depozita la sediul firmei constructoare si se vor preda firmelor autorizate
* deseurile menajere produse de personalul santierului vor fi depozitate temporar in containere ce se vor goli periodic si se vor preda firmei de salubritate

1. **condiții din alte acte de reglementare** : se vor respecta condițiile impuse de Avizul de gospodărire a apelor nr.57 din 03.11.2017, emis de SGA Mehedinți;
2. titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;
3. atât beneficiarul cât și proiectantul vor urmări îndeaproape executarea lucrărilor prevăzute in proiect;
4. ***titularul va notifica în scris Agenția pentru Protecția Mediului Mehedinți în următoarele cazuri:***

* în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;
* la finalizarea investiției pentru verificarea realizării proiectului in conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse

1. ***revizuirea deciziei etapei de incadrare este obligatorie in următoarele condiții:***

* daca apar elemente noi , necunoscute la data emiterii prezentului act;
* prevederile unor noi reglementari legale o impun

*Decizia etapei de incadrare își păstrează valabilitatea pe toată perioada punerii aplicare a proiectului.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Dragoș Nicolae TARNIȚĂ**

**Şef serviciu A.A.A.,**

**Biolog Lavinia MATEESCU**

Întocmit,

Ing. Mihaela ILIE